Toffa I
<s>Toffa I. (Porto-Novo, cca. 1850. – Porto-Novo, 7. veljače 1908.) bio je posjednji vladar (dă) tada autonomne kraljevine Hogbonou, čije je sjedište bilo u današnjem Porto-Novu u Beninu.</s>

<s>Toffa je na vlast došao 16. rujna 1874. godine nakon što je uz pomoć dahomejske vojske protjerao prijestolonasljednika, princa Sogningbéa, koji je trebao naslijediti kralja Mésija.</s><s>Njegova vladavina obilježena je otvorenom suradnjim s kolonijalnim silama, posebice Francuzima, koji su mu čak i pomagali u vojnim pohodima, što je stvaralo probleme u odnosima sa susjednim Dahomejom.</s>

<s>Loši odnosi su 1889. godine prerasli u otvoreno neprijateljstvo, nakon što je Dahomej neuspješno pokušao osvojiti Porto-Novo.</s><s>Toffa se tada konačno priklonio Francuskoj te im je dopustio da koriste Porto-Novo kao svoje sjedište tokom ratnih sukoba s Dahomejom.</s><s>Iste godine utemeljio je i odlikovanje Red Crne zvijezde, koje se i danas dodjeljuje u Beninu.</s><s>Nakon što su Francuzi očekivano porazili Dahomej i pretvorili ga u svoj protektorat, Toffa I. je svojoj tituli dodao i naslov "Béhanzinov gospodar", referirajući se na svrgnutog i protjeranog posljednjeg kralja Dahomeja.</s>

<s>Nakon što su Francuzi Dahomej pretvorili u svoju koloniju 1900. godine, Hogbonou (Porto-Novo) je zadržao svoju nezavisnost, međutim je s godinama postepeno gubio autonomiju; Toffa je u nekoliko navrata protestirao Francuzima zbog smanjivanja autonomije, ali i zbog uvođenja novih poreza.</s><s>Nakon njegove smrti 1908. godine, Kraljevstvo Hogbonou je također pripojeno Francuskom Dahomeju i tako formalno ukinuto.</s>

<s>Njegova vladarska palača u Porto-Novu danas je pretvorena u muzej.</s>

<s>Reference</s>

<s>Literatura 
 Mathurin C. Houngnikpo et Samuel Decalo, « Toffa, King (1874-1908) », in Historical Dictionary of Benin, The Scarecrow Press, Lanham, Toronto, Plymouth, 2013 (4th ed.), 337 str.</s>

<s>Biografije, Benin</s>

